FIDE

Rahvusvaheline Maleföderatsioon ehk rahvusvaheline maleliit (prantsuse keeles "Fédération internationale des échecs"; akronüüm FIDE) on rahvusvaheline spordialaliit, ühendab maleliite üle kogu maailma. FIDE on ühtlasi rahvusvaheliste maleturniiride juhtorgan.
FIDE asutati 1924. aasta 20. juulil Pariisis. Praegune FIDE president on Arkadi Dvorkovitš. Aastatel 1995–2018 oli president Kirsan Iljumžinov.
Roll malemaailmas.
FIDE kõige nähtavaimaks tegevuseks on male maailmameistrivõistluste, regionaalsete meistrivõistluste ja maleolümpia korraldamine. Rahvusvaheline Olümpiakomitee on FIDE-t tunnustanud kui kõrgeimat maleorganisatsiooni, kes vastutab üldiselt male ja regionaalsete kui ka rahvusvaheliste meistrivõistluste korraldamise eest. FIDE on UNESCO liige.
FIDE paneb paika nii individuaalmängude kui ka rahvusvaheliste võistluste reeglid. Rahvusvaheliste võistluste reeglid kanduvad üle ka regionaalsetele võistlustele. FIDE annab välja ka erinevaid organisatoorseid tiitleid, näiteks rahvusvaheline kohtunik, kellel on õigus tähtsaid võistlusi juhendada.
FIDE arvutab mängijatele Elo reitinguid, mille alusel antakse välja tiitleid: FIDE meister, rahvusvaheline meister, rahvusvaheline suurmeister ja naiste sama kategooria tiitleid.
Liikmed.
Rahvusvahelise maleliiduga on liitunud 189 riigi või autonoomse territooriumi maleliidud.
ÜRO liikmesmaad.
Afganistan, Albaania, Alžeeria, Andorra, Angola, Araabia Ühendemiraadid, Argentina, Armeenia, Aserbaidžaan, Austraalia, Austria, Bahama, Bahrein, Bangladesh, Barbados, Belau, Belgia, Belize, Bhutan, Birma, Boliivia, Bosnia ja Hertsegoviina, Botswana, Brasiilia, Brunei, Bulgaaria, Burkina Faso, Burundi, Colombia, Costa Rica, Dominikaani Vabariik, Ecuador, Eesti, Egiptus, El Salvador, Elevandiluurannik, Etioopia, Fidži, Filipiinid, Fääri saared, Gruusia, Ghana, Guatemala, Guernsey, Haiti, Hiina, Hispaania, Holland, Honduras, Horvaatia, Ida-Timor, Iirimaa, Iisrael, India, Indoneesia, Iraak, Iraan, Island, Itaalia, Jamaica, Jaapan, Jeemen, Jersey, Jordaania, Kambodža, Kanada, Katar, Kasahstan, Keenia, Kreeka, Kuuba, Kuveit, Kõrgõzstan, Küpros, LAV, Laos, Leedu, Liibanon, Liibüa, Liechtenstein, Luksemburg, Lõuna-Korea, Läti, Macau, Makedoonia, Madagaskar, Malawi, Malaisia, Malta, Mauritius, Mehhiko, Moldova, Monaco, Mongoolia, Maroko, Mosambiik, Namiibia, Nepal, Nicaragua, Nigeeria, Norra, Omaan, Pakistan, Panama, Paapua Uus-Guinea, Paraguay, Peruu, Poola, Portugal, Prantsusmaa, Rootsi, Rumeenia, Rwanda, Saalomoni Saared, Saksamaa, Sambia, San Marino, São Tomé ja Príncipe, Saudi Araabia, Serbia, Seišellid, Sierra Leone, Singapur, Slovakkia, Sloveenia, Somaalia, Soome, Sri Lanka, Sudaan, Suriname, Süüria, Šveits, Taani, Tadžikistan, Tai, Trinidad ja Tobago, Tšehhi, Tšiili, Tuneesia, Türgi, Türkmenistan, Uganda, Ukraina, Ungari, USA, Uruguay, Uus-Meremaa, Usbekistan, Valgevene, Venemaa, Venezuela, Vietnam, ja Zimbabwe
Liikmesriigid väljaspool ÜRO-d.
Aruba, Bermuda, Briti Neitsisaared, Fääri saared, Hiina Taipei, Inglismaa, Hongkong, Hollandi Antillid, Kosovo, Palestiina, Puerto Rico, Šotimaa, USA Neitsisaared ja Wales
Presidendid.
Rahvusvahelisel maleliidul on läbi aegade olnud kaheksa presidenti:
2022. aasta presidendivalimised.
2022. aasta juulis-augustis Indias Chennais peetud 44. maleolümpia ajal toimus ka FIDE 93. kongress, kus valiti FIDE uus president tandemis asepresidendiga uueks ametiajaks (2022–2026). Valimised võitis Arkadi Dvorkovitš koos suurmeister Viswanathan Anandiga. Nende poolt andsid oma hääle 179 hääletanud föderatsioonist 157. Teisele kohale jäid Andri Barõšpolets ja Peter Heine Nielsen 16 häälega.
FIDE nõukogu.
FIDE presidendinõukogusse kuulusid president, asepresident, peasekretär, viitsepresidendid, varahoidja, auviitsepresidendid, maailmajagude regionaalsed presidendid ning valitsev maailmameister ja naiste maailmameister.